stanford-oval/wikipedia huggingface dataset:
Seppo Linnaluoto

| Seppo Linnaluoto |
| --- | --- |

Henkilötiedot
Syntynyt: 15. toukokuuta 1948 (ikä 76) Helsinki
Kansalaisuus:   Suomi
Koulutus ja ura
Tutkinnot:  Helsingin yliopisto (fil. kand., 1980)
Instituutti:  Helsingin yliopisto
Palkinnot:  Stella Arcti (2004)
Seppo Samuli Linnaluoto (s. 15. toukokuuta 1948 Helsinki) on suomalainen tähtitieteilijä, opettaja ja suomalaisen Tähtitieteellisen yhdistyksen Ursan entinen toiminnanjohtaja. Linnaluoto on Kirkkonummen Komeetta -yhdistyksen hallituksen jäsen ja on toimittanut Yleisradion teksti-TV:lle Taivaankansi-sivua (897). Linnaluoto on asunut Kirkkonummen Masalassa vuodesta 1979.[lähde? ]
Linnaluoto syntyi Helsingissä vuonna 1948. Hän valmistui ylioppilaaksi Munkkivuoren yhteiskoulusta vuonna 1967, minkä jälkeen hän jatkoi opintojaan Helsingin yliopiston Tähtitieteen laitoksella. Linnaluoto valmistui filosofian kandidaatiksi vuonna 1980. Hän työskenteli vuosina 1972–1989 Helsingin yliopistossa muun muassa observaattorina, assistenttina, laboratorioinsinöörinä ja tuntiopettajana. Ursa myönsi Linnaluodolle vuonna 2004 Stella Arcti -palkinnon pitkäaikaisesta kansanvalistustyöstä ja harrastuksen edistämisestä Ursan ja Kirkkonummen Komeetan parissa.
Linnaluoto on julkaissut 11 tieteellistä julkaisua, joista suurin osa on julkaistu 1980-luvulla, jolloin hän vieraili yhdeksän kertaa Krimin astrofysikaalisessa observatoriossa havaitsemassa tähtien valon polarisaatiota.
Vuonna 2008 hän oli ehdolla Kirkkonummen kunnanvaltuustoon Vasemmistoliiton ehdokkaana saaden 35 ääntä, muttei tullut valituksi. Vuoden 2011 eduskuntavaaleissa hän sai 158 ääntä.
Monika Mauch

Monika Mauch on saksalainen sopraano. Hän opiskeli laulamista Richard Wistreichin johdolla Trossingenin konservatorion varhaisen musiikin instituutissa, josta hän sai diplominsa. Hän sai opetusta myös Jill Feldmanilta Pariisissa. Hän on konserttiohjelmissaan, CD-levyillä ja radiolähetyksissä jatkanut erikoistumistaan vanhaan musiikkiin. Hän on tehnyt yhteistyötä muiden muassa Taverner Consortin, Ricercar Consortin, Cantus Cöllnin ja René Jacobsin johtaman Double Banden kanssa.
Keskiaikaisen musiikin saralla Mauch on tehnyt läheistä yhteistyötä Ordo Virtutum -kokoonpanon kanssa.
Murzilka

Murzilka on venäläinen lastenlehti, joka alettiin julkaista Neuvostoliitossa vuonna 1924. Lehti ilmestyy 12 kertaa vuodessa ja sen vuositilaus Suomeen maksaa 60 euroa.
Lehdessä esiintyy joukko piirroshahmoja, mutta se ei ole varsinainen sarjakuvalehti. Sen sijaan siinä on runoja, proosatarinaa ja asiatekstejä.
Lien externe

(venäjäksi) Archive 1924-1991
Silkeborgin kunta

| Silkeborgin kunta |
| --- | --- |
 vaakuna
 Kunnan sijainti Tanskan kartalla.
Valtio:   Tanska
Alue:  Keski-Jyllannin alue
Keskustaajama:  Silkeborg
Hallinto:  
 – Pormestari:  Hanne Bæk Olsen
Pinta-ala:  
 – Kokonaispinta-ala:  850,4 km²
Väkiluku:  94 319
 – Väestötiheys:  110,9 as./km²
 
 www.silkeborgkommune.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Silkeborg on Keski-Jyllannin alueella Tanskassa sijaitseva kunta. Vuoden 2020 huhtikuussa kunnassa oli 94 319 asukasta, ja sen pinta-ala oli 850,4 neliökilometriä. Kunnan keskustaajama on myös nimeltään Silkeborg.
Aiheesta muualla

Wikimedia Commonsissa on kuvia tai muita tiedostoja aiheesta .
Silkeborgin kunnan kotisivut (Arkistoitu – Internet Archive) (tanskaksi)
Matala

Matala voi tarkoittaa seuraavia:
matala, esineen korkeutta kuvaava adjektiivi.
matala, matalikon synonyymi.
Matala, kylä Simossa.
Matala, ravintola Oulussa.
Matala, kunta Angolassa
Matala, antiikin ainainen kaupunki Kreetalla
Mátala, kylä Faistóksen kunnassa Iraklionin alueyksikössä Kreetan alueella Kreikassa.
Matala Ocean Race, vuosittainen Oulun vesillä järjestettävä purjehduskilpailu.
Henkilöitä

Sari Matala, Saana (s. 1973), suomalainen laulaja
Henkilöitä > Kuvitteellisia henkilöitä

Jimi Matala (Earthworm Jim), samannimisen yhdysvaltalaisen piirrossarjan päähenkilö
Mato Matala, hahmo Richard Scarryn lastenkirjoissa
Saaria

Matala, saari Haminassa.
Matala, saari ja suojelualue Kontiolahdella.
Matala, saari Uudenkaupungin edustalla.
Matala, saari Sieskarien saariryhmässä Uudenkaupungin edustalla.
Matala, saari Huuvarinaukossa Uudenkaupungin edustalla.
Järviä

Matala, järvi Tohmajärvellä
Pieni-Matala, järvi Mäntyharjussa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matala”, voi hakea sivunnimihaulla, laajalla sivunnimihaulla tai tekstihaulla.
Mohamed Selliti

| Henkilötiedot |
| --- | --- | --- |
Syntymäaika: 28. maaliskuuta 1981 (ikä 43)
Syntymäpaikka: Teboursouk, Tunisia
Pelipaikka: Hyökkääjä
Pituus: 183 senttimetriä
Seura
Seura:  Stade Tunisien
Seurat
| Vuodet | Seura | O (M) |
| 2001–2002 2002–2003 2003–2006 2006–2007 2007–2009 2009–2010 2010– |  Olympique de Béja  Stade Tunisien  Club Africain  ES Sahel  Stade Tunisien  Ismaili SC  Stade Tunisien |  20 (12) 6 (4) 4 (1) 18 (9) 17 (0) 12 (2) |
Maajoukkue
| 2002–2009 |  Tunisia | 13 (0) |
 Seurajoukkueuran tilastot kattavat vain kansalliset sarjat, päivitetty 4. joulukuuta 2011.  Maajoukkueuran tilastot päivitetty 28. toukokuuta 2009.
Mohamed Selliti (arab. محمد السليتي‎, s. 28. maaliskuuta 1981 Teboursouk) on tunisialainen jalkapalloilija. Hyökkääjänä pelaava Selliti edustaa Tunsian pääsarjassa Stade Tunisienia.
Ura

Sellitin ura ammattilaisena alkoi kaudella 2001–2002 Olympique de Béjan riveissä, jossa hän vietti yhden kauden siirtyen kaudeksi 2002–2003 Stade Tunisieniin. Kausi meni vakuuttavasti, kun Selliti voitti Tunisian liigan maalikuninkuuden 12 maalilla ja auttoi joukkuettaan voittamaan Tunisian cupin samalla kaudella. Hän kuitenkin päätti menestyksestä huolimatta siirtyä isompaan seuraan Club Africainiin, jossa Sellitin ura ei kuitenkaan saanut uutta nousua ja hän onnistui maalinteossa vain neljä kertaa kahden kauden aikana. Heikoista esityksistä huolimatta Selliti sai mahdollisuuden edustaa ES Sahelia, jossa hänen uransa kuitenkin meni rikkonaiseksi loukkaantumisten merkeissä. Siitä huolimatta Selliti juhli joukkueen mukana Tunisian mestaruutta ja Afrikan Mestarien liigan voittoa. Vuonna 2007 Selliti päätti siirtyä takaisin Stade Tunisieniin, jossa ensimmäisellä kaudellaan hän onnistui tekemään kolme maalia.
Kolmen vietetyn kauden päätteeksi Selliti siirtyi ensimmäistä kertaa pelaamaan kotimaansa ulkopuolelle Egyptiin Ismailiin. Yhden kauden päätteeksi Selliti palasi takaisin Stade Tunisieniin kaudella 2010-2011.
Ura > Maajoukkue

Tunisian maajoukkueessa Selliti pelasi ensi kerran 21. elokuuta 2002 Ranskaa vastaan pelatussa ystävyysottelussa. Hän pelasi ottelun viimeiset 18 minuuttia. Yhteensä Selliti on pelannut 13 maaottelua.
Saavutukset

Tunisian mestari: 2007
Afrikan Mestarien liiga: 2007
Tunisian cup: 2003
Tunisian liigan maalikuningas: 2003 (12 maalia)
Seppo Maaniittu

Seppo Juhani Mikael Maaniittu (14. syyskuuta 1939 Lavia – 20. marraskuuta 2013 Harjavalta) oli suomalainen näyttelijä, ohjaaja ja näytelmäkirjailija.
Maaniittu toimi ohjaajana tai näyttelijänä muun muassa Porin Teatterissa, Tampereen Ylioppilasteatterissa, Teatteri Ulpussa ja Lappeenrannan kesäteatterissa.
Teoksia

Jeppe Niilonpoika eli talonpojan ihmeelliset seikkailut : tv-näytelmä, ohjannut Seppo Maaniittu, käsikirjoitus Ludvig Holbergin näytelmän pohjalta Seppo Maaniittu ja Solja Kievari. MTV 1973
Wassuska ja Prihatsu : lastennäytelmä. 1977
Sardinian alue

| Regione autonoma della Sardegna Regione autònoma de sa Sardìgna Regio autonoma de Sardenya |
| --- | --- |

 Lippu:  Vaakuna
 Sijainti
Valtio:  Italia
Maakunnat ja metropolikaupungit:  4 + 1
Kuntia:  377
Hallinto:  
 – hallinnollinen keskus:  Cagliari
 – Presidentti:  Francesco Pigliaru
Pinta-ala:  24 099 km²
Väkiluku (1.1.2017):  1 653 135 (11.)
 – väestötiheys:  69 as./km²
BKT (2016):  34 mrd. € (14.) 
 – asukasta kohti:  20 300 € (15.) 
 
Alueen kotisivut
Sardinia on hallintoalue Italiassa. Se koostuu Sardinian saaresta ja sen lähisaarista. Alueella on noin 1,7 miljoonaa asukasta. Sen pääkaupunki on Cagliari.
Hallinto

Sardinian autonominen alue on jaettu vuoden 2017 alusta alkaen hallinnollisesti viiteen alueeseen: neljään maakuntaan ja yhteen metropolikaupunkiin. Pääkaupunki Cagliari lähikuntineen muodostaa Cagliarin metropolikaupungin. Maakunnat ovat Etelä-Sardinia, Nuoro, Oristano ja Sassari.
Luettelo maakunnista ja metropolikaupungeista
| Maakunta/metropolikaupunki | Pääkaupunki | Asukasluku 1> 1.2017 | Pinta-ala km² | Kuntia, kpl 1> 1.2017 |
| --- | --- | --- | --- | --- |
| Cagliari | Cagliari | 431 430 | 1 249 | 17 |
| Etelä-Sardinia | Carbonia | 356 014 | 6 530 | 107 |
| Nuoro | Nuoro | 211 989 | 5 638 | 74 |
| Oristano | Oristano | 159 914 | 2 990 | 87 |
| Sassari | Sassari | 493 788 | 7 692 | 92 |
| Sardinian alue | Cagliari | 1 653 135 | 24 099 | 377 |
Aiheesta muualla

Kuvia tai muita tiedostoja aiheesta Sardinian alue Wikimedia Commonsissa
Matkaopas aiheesta Sardinian alue Wikivoyagessa (englanniksi)
Sardinian neljä maakuntaa ja metropolikaupunki.
Saša Jovović

| Henkilötiedot |
| --- | --- | --- | --- |
Syntymäaika: 6. syyskuuta 1986 (ikä 38)
Syntymäpaikka: Čačak, Jugoslavia
Pelipaikka: hyökkääjä
Pituus: 184 cm
Seura
Seura: FF Jaro
Pelinumero: -
Junioriseurat
: Borac Čačak
Seurat
| Vuodet | Seura | O | (M) |
| 2005–2007 | Sloboda Čačak | 45 | (21) |
| 2007 | Tekstilac Bijelo Polje | 13 | (6) |
| 2008 | Jedinstvo Bijelo Polje | 10 | (8) |
| 2008–2009 | Jezero Plav | 27 | (6) |
| 2009–2010 | Rudar Pljevlja | 6 | (0) |
| 2010–2012 | OFK Grbalj | 12 | (1) |
| 2011 | → Mornar Bar (laina) | 13 | (5) |
| 2013 | Mornar Bar | 1 | (0) |
| 2013 | OPS | 10 | (4) |
| 2014 | OFK Petrovac | 8 | (2) |
| 2014–2016 | PS Kemi | 28 | (16) |
| 2016 | EIF | 15 | (10) |
| 2016 | KuPS | 11 | (1) |
| 2017 | AC Oulu | 13 | (8) |
| 2017– | JJK | 14 | (3) |
| Yhteensä | Yhteensä | 202 | (82) |
 Seurajoukkueuran tilastot kattavat vain kansalliset sarjat, päivitetty 21. heinäkuuta 2017.
Saša Jovović (s. 6. syyskuuta 1986 Čačak, Jugoslavia) on serbialainen jalkapalloilija, joka edustaa Ykkösessä pelaavaa FF Jaroa. Hän on pelipaikaltaan hyökkääjä.
Jovović on Borac Čačakin kasvatti. Hän on pelannut urallaan Montenegron pääsarjassa Jezero Plavissa, Rudar Pljevljassa, OFK Grbaljissa, Mornar Barissa sekä OFK Petrovacissa. Jovović oli mukana voittamassa Montenegron tuplamestaruutta Rudar Pljevljassa kaudella 2009–2010. Suomessa hän on aikaisemmin edustanut Ykkösessä kaudella 2013 pelannutta Oulun Palloseuraa. Jovović liittyi Kakkosessa pelanneen PS Kemi Kingsin riveihin loppukaudesta 2014 ja oli tärkeässä roolissa nostamassa joukkuetta Ykköseen, tehden voittomaalin molemmissa nousukarsintaotteluissa Vasa IFK:ta vastaan.
Sarcobataceae

| Sarcobataceae |
| --- | --- |
 Preeriarasvakki (Sarcobatus vermiculatus)
Tieteellinen luokittelu
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Kladi::  Aitokaksisirkkaiset Eudicotyledoneae
Lahko::  Caryophyllales
Alalahko::  Centrospermae
Heimo::  Sarcobataceae  Behnke
Suvut
 Sarcobatus Nees – rasvakit 
Katso myös
   Sarcobataceae Wikispeciesissä   Sarcobataceae Commonsissa 
Infobox OKNimi-testi OK: 
Sarcobataceae on pieni, vain yhden suvun (rasvakit Sarcobatus) sisältävä kasviheimo koppisiemenisten Caryophyllales-lahkossa.
Tuntomerkit

Rasvakit ovat lyhytversoisia ja okaisia pensaita, joiden soluissa on paljon oksalaattikiteitä. Lehdet ovat meheviä ja ruodittomia. Kukat ovat yksineuvoisia, mutta tavallisesti hede- ja emikukkia on samassa kasvissa (yksikotisuus). Hedekukinnot ovat tiheän tähkämäisiä, ja niiden kukissa on uloimpana kilpimäisiä suomuja ja sisempänä yhdestä neljään hedettä, joiden ponnet ovat palhoja paljon pidemmät. Emikukat sijaitsevat yksittäin, ja niiden esilehdet ovat kasvaneet yhteen putkeksi, joka on kaksiliuskainen. Sikiäin on yhdislehtinen ja koostuu kahdesta emilehdestä; vartalo on kaksiliuskainen. Hedelmä on siivellinen pähkylä. Siemenessä on litteä, spiraalimainen ja vihreä alkio. Kromosomiluku n = 18, 36, 54.
Levinneisyys

Rasvakit kasvavat Pohjois-Amerikan lounaisosissa suolapitoisilla alueilla.
Luokittelu

Sarcobataceae-heimon läheisin sukulainen on kermesmarjakasvien (Phytolaccaceae) heimo. Molemmissa kukinnon perusrakenne on terttumainen.
Heimon ainoassa suvussa on kaksi lajia. Ne on tavallisesti viety savikkakasveihin (Chenopodiaceae, nykyään osa revonhäntäkasveja), mutta on seikkoja, jotka puoltavat niiden asemaa kermesmarjakasvien yhteydessä. On epäselvää sen sijaan, ansaitsevatko ne oman heimon aseman.
Rasvakkien suvun lajit ovat:
Sarcobatus baileyi Coville
preeriarasvakki (Sarcobatus vermiculatus) (Hook.) Torr.
Aiheesta muualla

Finto: Kassu – Kasvien suomenkieliset nimet: Sarcobataceae
Kuvia: http://calphotos.berkeley.edu/cgi/img_query?where-taxon=Sarcobatus+vermiculatus
Kuvia ja tarkka levinneisyyskartta: http://www.swcoloradowildflowers.com/yellow%20enlarged%20photo%20pages/sarcobatus%20vermiculatus.htm
Sardinian kuningaskunta

Sardinian kuningaskunta (ital. Regno di Sardegna, myös Sardinia-Piemonte) oli historiallinen valtio nykyisen Italian ja osittain nykyisen Ranskan alueella vuosina 1720–1861.
Sardinian saarta oli kutsuttu kuningaskunnaksi jo keskiajalla, mutta sillä ei ollut erillisiä kuninkaita, ellei sellaisiksi katsota saarella hallinneita piirikuntien mahtiherroja, joita Etelä-Euroopassa kuitenkin pidettiin lähinnä ruhtinaina, ei muiden valtioiden tunnustamina kuninkaina. Keisari Fredrik II antoi yhdelle pojalleen Sardinian kuninkaan tittelin. Aragonian ja myöhemmin Espanjan kuninkaat käyttivät pitkässä tittelistössään myös Sardinian kuninkuutta. Uudella ajalla sen niminen valtio varsinaisesti syntyi vuonna 1720, jolloin Savoijin herttua Viktor Amadeus II vaihtoi Espanjan perimyssodassa saamansa Sisilian saaren Sardiniaan vaihtaen samalla kuningastittelinsä niin, että se liitettiin nimenomaan Sardiniaan.
Kuningaskunta oli Savoijin ruhtinashuoneen päähaaran hallussa vuoteen 1831 asti ja sen jälkeen Savoiji-Carignanin sivuhaaralla. Vuosina 1798–1814 mantereenpuoleiset alueet olivat ranskalaisten hallussa, ja ensimmäistä kertaa Sardinian kuningas todellisuudessa asui Sardinian saarella, joka oli heidän ainut jäljelle jäänyt alueensa. Vuoteen 1858 asti kuningaskuntaan kuului Sardinian ja ranskanpuoleisen Savoijin lisäksi vain Piemonte, mutta vuodesta 1858 alkaen siihen liittyivät tai liitettiin lähes kaikki Italian osat. Vuonna 1861 laajentunut Sardinian kuningaskunta julistettiin Italian kuningaskunnaksi ja Viktor Emanuel II sen kuninkaaksi.
Sardinian kuningaskunnan pääministeriksi nousi 1850-luvulla Cavourin kreivi Camillo Benso (1810–1861). Hän teki Ranskan kanssa sopimuksen, jossa Napoleon III lupasi auttaa Sardiniaa tulevassa sodassa Itävaltaa vastaan ja vastineeksi Sardinia luovuttaisi Savoijin ja Nizzan Ranskalle. Tämä käynnisti tapahtumaketjun, joka vuoteen 1870 mennessä johti Italian täyteen yhdistymiseen.
Luettelo hallitsijoista

Viktor Amadeus II 1720–1730
Kaarle Emanuel III 1730–1773
Viktor Amadeus III 1773–1796
Kaarle Emanuel IV 1796–1802
Viktor Emanuel I 1802–1821
Kaarle Felix 1821–1831
Kaarle Albert 1831–1849
Viktor Emanuel II 1849–1861 (sen jälkeen Italian kuningas)
Aiheesta muualla

Kuvia tai muita tiedostoja aiheesta Sardinian kuningaskunta Wikimedia Commonsissa
Aiheesta muualla > Kirjallisuutta

Laaksonen, Hannu et al.: Italia – vastakohtien maa.  Helsinki:  Painatuskeskus Oy, 1994.
Saša Bjelanović

| 0 | 1 | 2 |
| --- | --- | --- |

Henkilötiedot
Koko nimi: Saša Bjelanović
Syntymäaika: 11. kesäkuuta 1979
Syntymäpaikka: Zadar, Jugoslavia
Pelipaikka: hyökkääjä
Pituus: 188 cm
Seura
Seura: Ascoli Calcio
Pelinumero: 11
Seurat
| Vuodet | Seura | O (M) |
| 1996–1999 1999 1999–2000 2000–2002 2002 2003 2003 2003–2004 2004–2005 2005– | Zadarkomerc Croatia Zagreb Istra Pula Varteks Chievo Como AC Perugia Genoa US Lecce Ascoli Calcio | 76 (18) 1 (0) 14 (4) 51 (27) 12 (4) 15 (2) 0 (0) 41 (12) 22 (5) 57 (11) |
Maajoukkue
| 2005 | Kroatia | 1 (0) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 30. heinäkuuta 2015.
Saša Bjelanović (s. 11. kesäkuuta 1979 Zadar, Jugoslavia) on kroatialainen jalkapalloilija, joka edustaa Pordenone Calciota.
Silkeborgin museo

Silkeborgin museo
Silkeborgin museo on  Tanskassa Silkeborgissa sijaitseva museo. Se sijaitsee kolmessa eri osoitteessa. Museon kokoelmat sisältävät aineistoa kivikaudelta, pronssikaudelta, rautakaudelta, viikinkiajalta ja keskiajalta sekä Silkeborgin linnaan liittyvää aineistoa. Museossa on kuuluisana nähtävyytenä Tollundin mies, joka on yksi parhaiten säilyneistä muumioituneista suoruumiista. Silkeborgin museo on perustettu vuonna 1904. Sen johtajana toimii Ole Nielsen.
Paperitehdas-museo

Paperitehdas on historiallisesti tärkeä, koska Tanskan setelipaperi valmistettiin siellä vuoteen 1992 asti. Tehdas perustettiin vuosina 1884–1885. Se on keskeinen Silkeborgille. Museossa voi koettaa itse paperin tekemistä.
Aiheesta muualla

Museum Silkeborg (tanskaksi)
Mohabbatein

| Mohabbatein |
| --- | --- |

Ohjaaja:  Aditya Chopra
Käsikirjoittaja:  Aditya Chopra
Tuottaja:  Yash Chopra
Säveltäjä:  Jatin-Lalit
Kuvaaja:  Manmohan Singh
Leikkaaja:  V. V. Karnik Singh Taranjeet
Pääosat:  Shah Rukh Khan Amitabh Bachchan Aishwarya Rai Uday Chopra Jugal Hansraj Jimmy Shergill Shamita Shetty Kim Sharma Preeti Jhangiani
Valmistustiedot
Valmistusmaa:  Intia
Tuotantoyhtiö:  Yash Raj Films
Levittäjä:  Yash Raj Films Netflix
Ensi-ilta:  27. lokakuuta 2000
Kesto:  216 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Mohabbatein (suom. ”Rakkaustarinat”) on intialainen hindinkielinen draamaelokuva vuodelta 2000. Sen on ohjannut Aditya Chopra ja tuottanut hänen isänsä Yash Chopra. Mohabbatein oli vuoden toiseksi menestynein hindielokuva. Elokuva voitti neljä Filmfare Awards -palkintoa.
Näyttelijät

| 0 | 1 | 2 |
| --- | --- | --- |
|  Shah Rukh Khan  | … |  Raj Aryan Malhotra   |
|  Amitabh Bachchan  | … |  Narayan Shankar   |
|  Aishwarya Rai  | … |  Megha Shankar   |
|  Uday Chopra  | … |  Vikram Kapoor/Vikram Oberoi   |
|  Jugal Hansraj  | … |  Sameer Sharma   |
|  Jimmy Shergill  | … |  Karan Choudhry   |
|  Shamita Shetty  | … |  Ishika Dhanrajgir   |
|  Kim Sharma  | … |  Sanjana    |
|  Preeti Jhangiani  | … |  Kiran Khanna   |
|  Amrish Puri  | … |  kenraalimajuri Ajitesh Khanna   |
|  Shefali Shah  | … |  Nandini Khanna   |
|  Saurabh Shukla  | … |  Sanjanan isä   |
|  Anupam Kher  | … |  Kake   |
|  Archana Puran Singh  | … |  Preeto   |
|  Helen  | … |  neiti Monica   |
Soundtrack

Kaikki sanat Anand Bakshi, kaikki sävellykset Jatin-Lalit.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Humko Humise Chura Lo” | Lata Mangeshkar, Udit Narayan | 7.52 |  |  |  |  |  |  |
| 2. | ”Chalte Chalte” | Shweta Pandit, Sonali Bhatawdekar, Pritha Mazumdar, Udhbav, Manohar Shetty, Ishaan | 7.38 |  |  |  |  |  |  |
| 3. | ”Pairon Mein Bandhan Hai” | Shweta Pandit, Sonali Bhatawdekar, Pritha Mazumdar, Udhbav, Manohar Shetty, Ishaan | 7.01 |  |  |  |  |  |  |
| 4. | ”Aankhein Khuli” | Lata Mangeshkar, Udit Narayan, Shweta Pandit, Sonali Bhatawdekar, Pritha Mazumdar, Udhbav, Manohar Shetty, Shah Rukh Khan, Ishaan | 7.02 |  |  |  |  |  |  |
| 5. | ”Soni Soni” | Udit Narayan, Jaspinder Narula, Shweta Pandit, Sonali Bhatawdekar, Pritha Mazumdar, Udhbav, Manohar Shetty, Ishaan | 9.07 |  |  |  |  |  |  |
| 6. | ”Chalte Chalte 2” | Shweta Pandit, Sonali Bhatawdekar, Pritha Mazumdar, Udhbav, Manohar Shetty | 2.49 |  |  |  |  |  |  |
| 7. | ”Zinda Rehti Hain Unki Mohabbatein” | Lata Mangeshkar, Udit Narayan | 2.03 |  |  |  |  |  |  |
| 8. | ”Mohabbatein Love Themes” | Instrumentaali | 2.20 |  |  |  |  |  |  |
| 9. | ”Rhythms of Mohabbatein” | Instrumentaali | 3.56 |  |  |  |  |  |  |
|  |  |  | 50.52 |  |  |  |  |  |  |
Palkinnot

Filmfare Awards
Paras miesnäyttelijä (kriitikkopalkinto) – Shah Rukh Khan
Paras miessivuosa – Amitabh Bachchan
Paras äänitys – Anuj Mathur
Vuoden paras kohtaus
International Indian Film Academy Awards
Paras miessivuosa – Amitabh Bachchan
Paras tarina – Aditya Chopra
Paras puvustus – Karan Johar, Manish Malhotra
Screen Awards
Paras sanoitus – Anand Bakshi
Aiheesta muualla

Mohabbatein Internet Movie Databasessa (englanniksi)
Mohabbatein AllMoviessa. (englanniksi)
Seppo Manninen

Seppo Manninen: Malmi (1990), Ylä-Malmin tori, Helsinki.
Seppo Manninen: Vapauden liekki, Sibeliuspuisto, Salo.
Seppo Manninen ja Heikki Paakkanen: Badding-pysäkki (2015), sinkitty teräs, Kiiruun puisto, Somero.
Seppo Eero Kalevi Manninen (s. 13. marraskuuta 1937 Helsinki) on suomalainen kuvanveistäjä.
Manninen valmistui ylioppilaaksi Tehtaanpuiston yhteiskoulusta Helsingissä vuonna 1957, kansakoulunopettajaksi Helsingin opettajakorkeakoulusta vuonna 1961 ja sittemmin kuvaamataidon opettajaksi Turun opettajakorkeakoulusta. Vuodesta 1963 Manninen on asunut Somerolla, missä hän toimi opettajana Joensuun koulussa eläkkeelle jäämisensä asti.
Ensimmäisen näyttelynsä Manninen piti Turun taidemuseossa vuonna 1964. Erääksi varhaiseksi innoittajakseen hän mainitsee Eero Hiirosen, joka 1960-luvulla myös vaikutti Somerolla.
Mannisen tuotannossa sekä materiaalit että tyylisuunnat ovat vaihdelleet, ja hän on käyttänyt materiaalina sekä metallia, puuta että tekstiilejä. Hitsaustöihinsä 1960-luvulla hän sai vaikutteita Eila Hiltuselta, 1970-luvulla hän käytti materiaalina terästä ja alumiinia minimalismin hengessä, 1980-luvulla tekstiilejä ja 1990-luvulla puuta.
Mannisen julkisiin teoksiin kuuluvat muiden muassa itsenäisyysmuistomerkki Vapauden liekki (1992) Sibeliuksen puistossa Salossa, veistos Malmi (1990) Ylä-Malmin torilla Helsingissä, kasteveistos Elämän vesi (1988) Someron seurakuntatalolla ja teräsveistos Nuoruus (1974) Kiiruun koululla Somerolla. Vuonna 2015 paljastettiin Somerolla Kiiruun puistossa Mannisen yhdessä graafikko Heikki Paakkasen kanssa suunnittelema laulaja Rauli Badding Somerjoen muistomerkki Badding-pysäkki. Muita Mannisen julkisia teoksia on Vaasassa, Helsingissä ja Turussa.
Manninen on Suomen kuvanveistäjäliiton jäsen ja on osallistunut näyttelyihin sekä Suomessa että muualla. Vuonna 2017 Manninen lahjoitti Someron kaupungille seitsemän puutaideteostaan vuosilta 1994–2009.
Aiheesta muualla

Seppo Manninen Äänestä johtuva. Arshäme40 juhlavuosinäyttely. Ars Häme. Viitattu 26.12.2019.
Murud-Janjira

Murud Janjira
Murud-Janjira on Intian Maharashtran osavaltiossa Murudin kaupungissa sijaitseva merilinnoitus ja huomattava turistinähtävyys. Linnoitus sijaitsee pienellä saarella, joka on noin kolmen kilometrin päässä Murudin kaupungista. Ahmednagarin sulttaanikunta rakennutti Janjiran linnoituksen 1600-luvulla, ja rakennustöitä johti Malik Ambar. Linnoitus säilyi valloittamattomana sekä Portugalin että brittien valtakausien aikana.
Aiheesta muualla

Kuvia tai muita tiedostoja aiheesta Murud-Janjira Wikimedia Commonsissa
Saša Balić

Saša Balić (s. 29. tammikuuta 1990 Kotor, Montenegron ST, Jugoslavia) on montenegrolainen jalkapalloilija, pelipaikaltaan vasen laitapuolustaja. Hän on pituudeltaan 185-senttimetrinen. Hän on pelannut kotimaansa lisäksi Kroatiassa, Ukrainassa, Romaniassa, Bosnia ja Hertsegovinassa sekä kesästä 2017 alkaen Puolassa, jossa hän on edustanut viisi kautta Zagłębie Lubinia ja kesästä 2022 alkaen Korona Kielceä.
Balić on pelannut Montenegron maajoukkueessa vuodesta 2011 alkaen runsaat kymmenen maaottelua.